Dinasti Toungoo

Dinasti Toungoo (, ; juga dieja dinasti Taungoo, dan dikenali sebagai dinasti Nyaungyan selepas 1599, merupakan dinasti yang memerintah Burma (Myanmar) dari pertengahan abad ke-16 hingga tahun 1752. Pada zaman kemuncaknya, Toungoo "melaksanakan kedaulatan dari Assam dan Manipur masa kini hingga ke sempadan Kemboja serta dari sempadan Arakan hingga ke Yunnan", dan merupakan empayar terbesar serta satu-satunya kuasa besar dalam sejarah Asia Tenggara.Lieberman 2003: 151–152 Dinasti ini memerintah dalam dua tempoh: Empayar Toungoo Pertama (1510–1599) dan Pemulihan Nyaungyan (1599–1752).

Raja-raja awal kerajaan, Tabinshwehti dan Bayinnaung berjaya menyatukan semula wilayah-wilayah Kerajaan Pagan buat pertama kali sejak tahun 1287 serta menggabungkan Negeri-Negeri Shan buat pertama kali, selain memasukkan Manipur, Negeri-Negeri Shan China, Siam dan Lan Xang ke dalam empayar. Empayar ini runtuh dalam tempoh 18 tahun selepas kemangkatan Bayinnaung pada tahun 1581.

Dinasti ini bangkit semula di bawah kepimpinan Nyaungyan Min dan anaknya, Anaukpetlun yang berjaya memulihkan sebuah kerajaan yang lebih kecil dan lebih mudah diurus merangkumi Burma Hilir, Burma Hulu, Negeri-Negeri Shan dan Lan Na menjelang 1622. Raja-raja Toungoo yang dipulihkan, yang berpusat di Ava (Inwa), membentuk sistem perundangan dan politik dan ciri-ciri asasnya diteruskan oleh Dinasti Konbaung hingga abad ke-19. Pihak istana menggantikan sepenuhnya jawatan ketua warisan dengan jawatan gabenor lantikan di seluruh lembah Irrawaddy serta mengurangkan hak keturunan ketua-ketua Shan dengan ketara. Pembaharuan perdagangan dan pentadbiran sekular membangunkan sebuah ekonomi yang makmur selama lebih 80 tahun.

Kerajaan ini mula mengalami kemerosotan secara beransur-ansur akibat pemerintahan berasaskan "peraturan istana". Bermula pada tahun 1720-an, ia menghadapi serangan oleh orang Meitei dari Sungai Chindwin dan pemberontakan di Chiang Mai. Serangan Meitei semakin hebat pada tahun 1730-an, dengan memasuki kawasan yang semakin jauh ke dalam wilayah tengah Burma. Pada tahun 1740, orang Mon di Burma Hilir melancarkan pemberontakan dengan menubuhkan Kerajaan Hanthawaddy. Angkatan Hanthawaddy menawan Inwa pada tahun 1752 dan menamatkan dinasti Toungoo yang telah berusia 266 tahun.

 Sejarah 
Raja Mingyi Nyo mengasaskan Empayar Toungoo Pertama (1510–1599) di Taungoo, jauh di hulu Sungai Sittaung di selatan Inwa, pada penghujung zaman Kerajaan Ava pada tahun 1510. Selepas penaklukan Inwa oleh para sawbwa Shan yang dipimpin Mohnyin pada tahun 1527, ramai penutur bahasa Burma berhijrah ke Taungoo, yang kemudian muncul sebagai pusat baharu.

Anak Mingyi Nyo, Raja Tabinshwehti menyatukan sebahagian besar Burma, mengukuhkan kuasanya dan bergerak ke selatan, menawan Delta Irrawaddy serta menumpaskan ibu kota Hanthawaddy di Bago. Pada tahun 1544, Tabinshwehti ditabalkan sebagai raja seluruh Burma di ibu kota purba Bagan. Pada masa tersebut, keadaan geopolitik Asia Tenggara telah berubah secara mendadak. Puak Shan memperoleh kuasa dalam sebuah kerajaan baharu di utara, kerajaan Ayutthaya telah muncul sebagai kuasa penaung di sekitar lembangan Sungai Chao Phraya, manakala Empayar Portugis tiba di selatan dan menakluk Melaka.

Dengan ketibaan pedagang Eropah, Burma sekali lagi menjadi pusat perdagangan penting, dan Tabinshwehti memindahkan ibu kotanya ke Bago kerana kedudukannya yang strategik bagi urusan perdagangan. Beliau kemudian mula membentuk sebuah angkatan tentera untuk menyerang negeri pesisir Rakhine di barat. Angkatan Tabinshwehti ditewaskan di Arakan tetapi beliau berjaya menguasai Burma Hilir sehingga ke Pyay. Beliau memimpin tenteranya yang berundur ke timur menuju kerajaan Ayutthaya, di mana beliau sekali lagi dikalahkan dalam Perang Burma–Siam (1547–49). Satu tempoh ketidakstabilan dan pemberontakan dalam kalangan bangsa yang ditakluk kemudian berlaku, dan Tabinshwehti dibunuh pada tahun 1550.

Empayar Bayinnaung
Bayinnaung, abang ipar Tabinshwehti, menaiki takhta pada tahun 1550 dan memerintah selama 30 tahun, melancarkan kempen penaklukan dengan menyerang beberapa negeri termasuk Manipur (1560) dan Ayutthaya (1564). Sebagai seorang pemimpin yang berwibawa dan panglima tentera yang berkesan, beliau menjadikan Taungoo sebagai negeri paling berkuasa di Asia Tenggara dan meluaskan sempadannya dari Laos hingga Ayutthaya. Bayinnaung bersiap sedia untuk melancarkan serangan terakhir yang menentukan terhadap kerajaan Arakan di barat apabila beliau mangkat pada tahun 1581.

Anaknya, Nanda Bayin dan para penggantinya terpaksa menumpukan usaha untuk menenteramkan pemberontakan di pelbagai bahagian kerajaan, dan penaklukan Arakan tidak pernah tercapai.

Pemulihan
Berhadapan dengan pemberontakan di beberapa bandar serta serangan semula Portugis, para pemerintah Taungoo berundur dari Burma Selatan dan menubuhkan dinasti kedua di Ava, iaitu Dinasti Nyaungyan atau Dinasti Toungoo yang Dipulihkan (1597–1752). Cucu Bayinnaung, Anaukpetlun (1605–1628), sekali lagi menyatukan Burma pada tahun 1613 dan menumpaskan percubaan Portugis untuk menguasai Burma. Pengganti Anaukpetlun, Thalun (1629–1648), membangunkan semula negara yang musnah akibat peperangan. Berdasarkan siasatan hasil Thalun pada tahun 1635, populasi lembah Irrawaddy dianggarkan sekitar 2 juta orang.

Dinasti ini bertahan selama satu setengah abad lagi sehingga kemangkatan Mahadhammayaza pada tahun 1752. Dengan dorongan Perancis di India, Bago akhirnya memberontak terhadap Inwa, seterusnya melemahkan lagi kerajaan yang akhirnya tumbang pada tahun 1752. Kejatuhan dinasti Toungoo secara umumnya dikaitkan dengan kelemahan institusi di ibu kota, yang memburukkan lagi perpecahan dalaman dan pertikaian pewarisan takhta, serta kesan perdagangan tidak sekata yang berkembang dan kemungkinan inflasi harga terhadap sumber pendapatan golongan elit.

 Pentadbiran 
Semasa dinasti Toungoo, pihak istana Burma melaksanakan satu siri pembaharuan yang mengukuhkan kestabilan serta jangka hayat relatif dinasti tersebut. Jika Empayar Toungoo Pertama telah mewujudkan penyatuan kerajaan-kerajaan merdeka di bawah seorang raja, maka raja-raja Toungoo Pemulihan lebih berjaya menundukkan negeri-negeri dataran rendah di bawah kawalan langsung takhta Burma. Para putera senior dari negeri-negeri ini diwajibkan tinggal di ibu kota Burma di bawah pengawasan rapi, dan lambang kebesaran istiadat pemerintah wilayah turut diturunkan tarafnya. 

Pembaharuan lain merangkumi kawalan pusat secara langsung terhadap timbalan wilayah, hubungan yang lebih berkesan dengan ketua-ketua kampung wilayah, serta peluasan sistem ahmudan di sekitar ibu kota.  Bermula pada tahun 1635, istana Burma mula menjalankan bancian menyeluruh dan menyatukan akses kepada tenaga kerja serta kutipan cukai wilayah.  Kepaderian Buddha di Burma Hulu juga diletakkan di bawah peraturan kakitangan dan kewangan yang lebih berkesan. 

 Senarai pemerintah 
Berikut merupakan senarai pemerintah Burma dari dinasti Toungoo hingga kejatuhannya.
 Nama Potret Tarikh mula memerintah Tarikh akhir memerintah Hubungan dengan pendahulu Mingyi Nyo 80px 16 Oktober 1510 24 November 1530 Pengasas Tabinshwehti 80px 24 November 1530 30 April 1550 Putera Bayinnaung 80px 30 April 1550 10 Oktober 1581 Abang ipar Nanda 80x80px 10 Oktober 1581 19 Dismber 1599 Putera; anak saudara Tabinshwehti Nyaungyan 80x80px 19 Disember 1599 5 November 1605 Adik beradik tiri Anaukpetlun 80x80px 5 November 1605 9 Julai 1628 Putera Minye Deibba 80x80px 9 Julai 1628 19 Ogos1629  Putera Thalun 80px 19 Ogos 1629  27 Ogos 1648 Bapa saudara Pindale 80x80px 27 Ogos 1648 3 Jun 1661 Putera Pye 80x80px 3 Jun 1661 14 April 1672 Abang Narawara 80x80px 14 April 1672 27 Februari 1673 Putera Minye Kyawhtin 80x80px 27 Februari 1673 4 Mei 1698 Saudara jauh; Cucu Raja Thalun  Sanay 80x80px 4 Mei 1698 22 Ogos 1714 Putera Taninganway 80x80px 22 Ogos 1714 14 November 1733 Putera Mahadhammaraza Dipadi 80x80px 14 November 1733 22 Mac 1752 Putera

 Catatan 

 Victor B. Lieberman, "Burmese Administrative Cycles: Anarchy and Conquest, c. 1580–1760", Princeton University Press, 1984.


Category:Sejarah Myanmar
Category:Bekas kerajaan
Category:Dinasti Burma